Subprepektura ti Ishikari
Ti Subprepektura ti Ishikari (石狩振興局, Ishikari-shinkō-kyoku) ket ti maysa a subprepektura ti Prepektura ti Hokkaido, Hapon, a manirukan idiay akinlaud a parte ti isla. Sakupen ti subprepektura iti 3,539.86 kuadrado kilometro (1,366.75 sq mi) ken idi 2011 daytoy ket addaan iti populasion iti 2,334,241.[1] Alaen ti nagan tisubprepektura manipud iti Karayan Ishikari, ti maikatlo a kaatiddogan idiay Hapon, nga agayus babaen ti akinlaud a Hokkaido ken matianan idiay Baybay ti Hapon iti siudad ti Ishikari. Adda dagiti innem a siudad, tallo nga ili, ken maysa a purok iti ituurayanna. Ti Sapporo ket kapitolio ti Prepektura ti Hokkaido ken Subprepektura ti Ishikari. Ti Nailian a Parke ti Shikotsu-Toya ket mabirukan idiay akin-abagatan a parte ti subprepektura, ken ti Shokanbetsu-Teuri-Yagishiri Quasi-National Park iti Amianan.[2]
Etimolohia[urnosen | urnosen ti taudan]
Ti balikas nga Ishikari ket nagtaud manipud iti pagsasao nga Ainu, ken adda dagiti nadumaduma a teoria no ania ti kayat a sawen ti nagan.[2][3]
- Ti kaaduan a pannakaipatarus ti "Ishikawa", nga insingasing babaen ti misionario ken agsuksukisok iti pagsasao nga Ainu a ni John Batchelor (1854–1944) idi 1935, ket "ti nalatak nga agtikortikor a karayan", ti maysa a reperensia iti agtikortikor a dalan ti Karayan Ishikari. Segun kenni Batchelor, ti Ishikari ket ti pannakaperdi ti "i-sikar-pet" wenno "ishikaripet". Ti uni ti 'i' iti i-sikar-pet ket maysa a pasakbay a ti kayatna asawen ket "nalatak" wenno "nakaro"; ti kayat a sawen ti shikari ket "agsikkosikko" wenno "serpentino", ken ti pet ket ti Ainu a balikas para iti karayan.[4]
- Insingasing ni Tōgo Yoshida (1864–1918) itiDai Nihon Chimei Jisho, a naipablaak idi pagbaetan ti 1907 ken 1910, a ti "Ishikaripet" ket addaan iti taudanna iti balikas iti pagsasao nga Ainu iti "Ishikarapet", a ti kayatna a sawen ket "ti napintas a nabukel a karayan"; ti kayat a sawen ti ishu ken "napintas", ti kayat a sawen ti kara ken "nakonstrukto" ken ti kayat a sawen ti pet ket karayan.[5]
Ti "Ishikari" ket naisurat iti pagsasao a Hapon babaen ti panagusar kadagiti karakter ti ateji, wenno kanji a naus-usar a ponetiko a mangirepresenta iti patneng wenno dagitibinulod a balikas. Ti umuna, 石, a tikayatn a sawen ket "agbato", ken ti maikadua, 狩, ti kayatn a sawen ket "aganup". Ti kayat a sawen ti naisurat a porma ti Ishikari ket awanan iti pannakaikabagian iti kayat a sawen ti balikas iti pagsasao nga Ainu.
Heograpia[urnosen | urnosen ti taudan]
Dagiti siudad[urnosen | urnosen ti taudan]
Dagiti ili ken dagiti purok babaen ti distrito[urnosen | urnosen ti taudan]
Pakasaritaan[urnosen | urnosen ti taudan]
- 1897: Napundar ti Subprepektura ti Sapporo.
- 1922: Nanaganan manen ti Subprepektura ti Ishikari.
- 1996: Ti Ili ti Hiroshima ket nagbalin a Siudad ti Kitahiroshima, ken nagwaswas daytoy iti Distrito ti Sapporo.
Pagluganan[urnosen | urnosen ti taudan]
Ti Prepektura ti Ishikari ket addaan kadagiti dua nga eropuerto, ken isuda a dua ket mangserserbi ti kalatakan a lugar ti Sapporo.
- Eropuerto ti Okadama (Domestiko)
- Baro nga Eropuerto ti Chitose (Internasional) (mabirukan idiay siudad ti Chitose)
Dagiti nagibasaran[urnosen | urnosen ti taudan]
- ^ 振興局の概要: 地勢 [Subprefecture Overview: Topography] (iti Hapon). Sapporo, Hokkaido: Hokkaido Government Ishikari Subprefectural Bureau. 2011. Naala idi Septiembre 23, 2012.
- ^ a b "S". Encyclopedia of Japan. Tokyo: Shogakukan. 2012. OCLC 56431036. Naiyarkibo manipud iti kasisigud idi 2007-08-25. Naala idi 2012-09-23.
- ^ "石狩川" [Ishikara River]. Nihon Kokugo Daijiten (iti Hapon). Tokyo: Shogakukan. 2012. OCLC 56431036. Naiyarkibo manipud iti kasisigud idi 2007-08-25. Naala idi 2012-08-02.
- ^ Batchelor, John (1935). アイヌ語より見たる日本地名研究 [Japanese Place Names of Ainu Language Origin] (iti Hapon). Sapporo: Bachirā Gakuen. OCLC 672445037.
- ^ Yoshida, Tōgo (1969–1971). 大日本地名辞書 [Dictionary of Japanese Place Names] (iti Hapon). 8, 北海道・樺太・琉球・台湾 (Annotated nga ed.). Tokyo: Fuzanbō. ISBN 9784572000279. OCLC 123313133.
Dagiti akinruar a silpo[urnosen | urnosen ti taudan]
- Opisial a website (iti Hapon)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn